

**2016 жылы "Еуразиялық апта" көрме форумын өткізу туралы**

Еуразиялық экономикалық комиссия Кеңесінің 2016 жылғы 12 ақпандағы № 1 өкімі

      Еуразиялық үкіметаралық кеңестің "Экспортты дамытуға бағытталған шаралар туралы" 2015 жылғы 29 мамырдағы № 2 шешімінің 4-тармағын іске асыру мақсатында:

      1. Ресей Федерациясының ұсынысына сәйкес 2016 жылы Мәскеу қаласында "Ашық инновациялар" Мәскеу инновациялық даму халықаралық форумының алаңында "Еуразиялық апта" көрме форумын (бұдан әрі – көрме форумы) өткізумен келісілсін.

      2. Еуразиялық экономикалық одаққа мүше мемлекеттердің үкіметтері мен Еуразиялық экономикалық комиссия (әрі қарай – тиісінше мүше мемлекеттер, Комиссия) көрме форумын ұйымдастыру мен өткізуге жәрдемдесу жөніндегі мәселелерді пысықтасын.

      3. Мүше мемлекеттердің үкіметтері:

      көрме форумына қажеттілігіне қарай бизнес-қоғамдастықтар өкілдерінің қатысуын көздей отырып, көрме форумының ұйымдастыру комитеті (бұдан әрі – ұйымдастыру комитеті) құрамына енгізу үшін Комиссияға 2016 жылғы 22 ақпанға дейін кандидатуралар берсін;

      ұлттық көрме экспозицияларын қаржыландыруға байланысты мәселелерді қарасын және көрме форумын өткізудің тұжырымдамасын ескере отырып, олардың форматын айқындасын.

      4. Комиссия мүше мемлекеттердің үкіметтерімен өзара іс-қимылда көрме форумына үшінші елдердің өкілдерін шақыру мәселелерін қарасын.

      5. Комиссия Алқасы:

      оның құрамына мүше мемлекеттердің және Комиссияның өкілдерін енгізе отырып, 2016 жылғы 10 наурызға дейін Комиссияның Алқа мүшесі басшылық жасайтын ұйымдастыру комитетінің құрамын бекітсін;

      ұйымдастыру комитетінің қызметін қамтамасыз етсін.

      6. Осы Өкім қабылданған күнінен бастап күшіне енеді.

 **Еуразиялық экономикалық комиссия Кеңесінің мүшелері:**

|  |
| --- |
|
       *Армения*  *Беларусь*  *Қазақстан* *Қырғыз* *Ресей**Республикасынан* *Республикасынан* *Республикасынан* *Республикасынан* *Федерациясынан* *В.Габриелян* *В.Матюшевский* *Б.Сағынтаев* *О.Панкратов* *И.Шувалов*
 |
|

 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК